ชอลิ้วเฮียง - วิกิพีเดีย

# ชอลิ้วเฮียง

### จากวิกิพีเดีย สารานุกรมเสรี

| บทความนี้ได้รับแจ้งว่ามีเนื้อหาที่สั้นมาก มีเพียงการขยายความชื่อบทความเพียงเล็กน้อยเท่านั้น คุณสามารถช่วยเพิ่มเติมเนื้อหาได้ด้วยการกดปุ่ม แก้ไข ด้านบน แต่กรุณาอย่าคัดลอกเนื้อหาจากหนังสือหรือเว็บไซต์อื่น เพราะอาจเป็นการละเมิดลิขสิทธิ์ได้ ดูรายละเอียดเพิ่มเติมได้ที่ ระดับการเขียนบทความ อะไรที่ไม่ใช่วิกิพีเดีย เขียนไม่ให้ละเมิดลิขสิทธิ์ และ นโยบายวิกิพีเดีย

ชอลิ้วเฮียง (楚留香系列; Chu Liu Xiang Xi Lie; Chu Liu Xiang) ขุนพลหอม จอมโจรจอมใจ ผู้ที่ไม่มีสิ่งใดที่เขาปรารถนาจะขโมยแล้วขโมยไม่ได้ กำลังภายในสูงส่ง วิชาตัวเบาลึกล้ำ ไม่ทราบสังกัดสำนักอาจารย์ ไม่ใช้อาวุธคู่กายใด ๆ มีเพียง หนึ่งสมอง สองมือ และ ดรรชนีปาฏิหาริย์ เท่านั้น รูปพรรณสัณฐาน และ อายุ ไม่ระบุชัด แต่มีพฤติกรรมแปลก ๆ ที่ชอบจับจมูกของตนเอง เวลาคิดเรื่องต่าง ๆ เนื่องจากเป็นโรคทางจมูก(ไซนัส)จึงทำให้ชอลิ้วเฮียงฝึกวิชาที่สามารถหายใจผ่านผิวหนังได้ ขุนพลหอมแซ่ชอ อาศัยอยู่บนเรือสำราญ กับหญิงสาวสะคราญโฉมคู่ใจ 3 นางที่มีความเป็นมาลึกลับไม่ต่างกับเขา โซวย่งย้ง ผู้ชำนาญการแปลงโฉม อ่อนหวาน เยือกเย็น แต่มีความลับซ่อนอยู่ในใจ ซ่งเตี๊ยบยี้ น่ารัก ทำอาหารเก่ง และอายุน้อยที่สุดบนเรือสำราญ ลี้อั๊งซิ่ว ผู้รอบรู้เรื่องราวในยุทธจักรกระจ่างดุจเส้นบนฝ่ามือ เพื่อนสนิทที่สุด เติบโตมาด้วยกันแต่เยาว์วัย คือ โอ๊วทิฮวย แมวเมามาย ศัตรูสำคัญของเขา มีทั้ง หลวงจีนบ้อฮวย (ไร้บุปผา) เจี๊ยะกวนอิม (กวนอิมศิลา) เจ้าแม่วังน้ำทิพย์ ฯลฯ แต่ด้วยปฏิภาณไหวพริบ ทำให้เขารอดพ้นภัยอันตรายมาได้ทุกครั้ง

ดึงข้อมูลจาก "http://th.wikipedia.org../../../%E0%B8%8A/%E0%B8%AD/%E0%B8%A5/%E0%B8%8A%E0%B8%AD%E0%B8%A5%E0%B8%B4%E0%B9%89%E0%B8%A7%E0%B9%80%E0%B8%AE%E0%B8%B5%E0%B8%A2%E0%B8%87.html".

หมวดหมู่: บทความที่มีเนื้อหาน้อยมาก

##### Views

- บทความ
- อภิปราย
- รุ่นปัจจุบัน

##### ค้นหา